b'\n_START_ARTICLE_\nGy\xc3\xb6ngy\xc3\xb6s\n_START_SECTION_\nGeografie\n_START_PARAGRAPH_\nGy\xc3\xb6ngy\xc3\xb6s este un ora\xc8\x99 maghiar de 33.000 de locuitori, situat la 75 km de Budapesta, spre est, \xc3\xaen jude\xc8\x9bul Heves, la poalele masivului M\xc3\xa1tra.\n_START_SECTION_\nIstorie\n_START_PARAGRAPH_\nOra\xc8\x99ul Gy\xc3\xb6ngy\xc3\xb6s a fost un centru \xc3\xaenfloritor \xc3\xaen timpul ocupa\xc8\x9biei otomane._NEWLINE_\xc3\x8enainte de Al Doilea R\xc4\x83zboi Mondial, ora\xc8\x99ul Gy\xc3\xb6ngy\xc3\xb6s ad\xc4\x83postea o important\xc4\x83 comunitate evreiasc\xc4\x83.\n_START_SECTION_\nDemografie\n_START_PARAGRAPH_\nConform recens\xc4\x83m\xc3\xa2ntului din 2011, ora\xc8\x99ul Gy\xc3\xb6ngy\xc3\xb6s avea 30.728\xc2\xa0de\xc2\xa0locuitori. Din punct de vedere etnic, majoritatea locuitorilor (93,79%) erau maghiari, cu o minoritate de romi (4,1%). Apartenen\xc8\x9ba etnic\xc4\x83 nu este cunoscut\xc4\x83 \xc3\xaen cazul a 0,71% din locuitori. Nu exist\xc4\x83 o religie majoritar\xc4\x83, locuitorii fiind romano-catolici (45,27%), persoane f\xc4\x83r\xc4\x83 religie (19,76%), reforma\xc8\x9bi (4,17%) \xc8\x99i atei (1,88%). Pentru 28,14% din locuitori nu este cunoscut\xc4\x83 apartenen\xc8\x9ba confesional\xc4\x83.'